Iflg senter for omsorgsforskning Nord, (Linn Ebeltoft Sparby), trekkes det fram fra HOD (Helse og omsorgsdepartementet) i 2014.
«Samiske brukere har behov for å bli møtt av en tjeneste som har kompetanse på samisk språk og kultur. Likeverdige helse- og omsorgstjenester for samiske pasienter innebærer at tjenester må tilrettelegges slik at samiske pasienters språk og kulturelle bakgrunn ikke er til hinder for at det kan ytes forsvarlige tjenester. Likeverdsprinsippet i helse og omsorgstjenesten er ikke ivaretatt når personell mangler kunnskap om samisk språk og kultur»
For å ivareta likeverdighetsprinsippet for gruppene med kognitive, psykiske og fysiske funksjonsnedsettelser må en se hele individet i en kulturell kontekst og gi en kulturell trygghet. Det fordrer at fagfolk og personell har den kunnskapen. Dette er et felt det er gjort lite på i samiske sammenhenger. Det spesielt viktig at en sikrer forpliktelsene i en individuell plan når det gjelder samisk språk og kultur.
Sametingsrådet oppfordres til å se på om likeverdighetsprinsippet blir ivaretatt for disse gruppene, også med mål om å lage en handlingsplan.